3

                                                                      3                Poslovni broj: Pp-9119/2026

                                [image: grb-rh]
   
               REPUBLIKA HRVATSKA
OPĆINSKI PREKRŠAJNI SUD U ZAGREBU
             Zagreb, Avenija Dubrovnik 8
                                                             Poslovni broj:  Pp-9119/2026





U  I M E  R E P U B L I K E  H R V A T S K E

P R E S U D A

Općinski prekršajni sud u Zagrebu, po sutkinji Lidiji Altarac, uz sudjelovanje Maše Smolčić, kao zapisničarke, u prekršajnom predmetu protiv okrivljenika Hrvoja Mikulić,  zbog prekršaja iz čl. 22. st. 3.Zakona o zaštiti od nasilja u obitelji, pokrenutog povodom optužnog prijedloga PU Zagrebačke,  VII Policijske postaje Zagreb, Klasa: 211-07/26-5/16390 od 01. srpnja 2026. godine,  nakon provedenog postupka dana 01. srpnja 2026. godine, dana 01. srpnja 2026. godine, 

p r e s u d i o   j e

 I) Na temelju čl. 183. Prekršajnog zakona (NN 107/07, 39/13, 157/13, 110/15, 70/17, 118/18 i 114/22), 
Okrivljenik: Hrvoje Mikulić, sin Zdravka i Anđe, rođ. 25.02.1997. g. u Zagrebu, OIB 58734580728, državljanin RH, SSS, serviser vatrogasnih aparata, zaposlen, Servis Halon, s primanjima u iznosu 1.300,00  eura,  neoženjen, otac jednog mldb. djeteta, s prebivalištem u Zagrebu, Vrapčanska putina 41, nekažnjavan,  
 
k r i v   j e  

što je dana 30. lipnja 2026. godine oko 19,00 sati u Zagrebu, na adresi  Palinovečka ulica 41,  počinio  obiteljsko nasilje na štetu svoje bivše izvanbračne supruge Eme Sudec, rođene 20.01.1993. godine, a u nazočnosti mldb. Franka Mikulića rođenog 16.10.2023. godine, na način da je  prilikom preuzimanja djeteta isu vrijeđa "kurvetino, droljo", nakon čega ju je odgurnuo pri čemu joj je strgao  majicu i haljinu koju je nosila na sebi,  a  oko 21,30 sati po povratku djeteta ušao  u stan bez njezinog odobrenja prilikom čega joj je  uzeo mobitel i ključeve od stana, udaljivši se u nepoznatom smjeru, a koje ponašanje je kod iste izazvalo osjeća straha, uznemirenosti i povredu dostojanstva, 
dakle, što je počinio psihičko nasilje u obitelji  i nasilje u obitelji uporabom fizičke sile u odnosu na svoju bivšu nevjenčanu suprugu, a čemu je bilo prisutno njihovo zajedničkom mldb. dijete, 
	čime je počinio djelo prekršaja iz čl. 22. st. 3. Zakona o zaštiti od nasilja u obitelji,  



 pa mu se osnovi istih propisa, 

izriče

NOVČANA KAZNA  U IZNOSU OD 1.100,00 eura (tisućustoeura)

II) Temeljem čl. 40. st. 1. u svezi čl. 40. st. 3. Prekršajnog zakona, okrivljeniku se uračunava vrijeme provedeno u uhićenju po policijskim službenicima VII Policijska postaja Zagreb od 01. srpnja 2026. u 12,35 sati do 01. srpnja 2026. u 17,00 sati, izjednačujući takvo oduzimanje slobode s 1 (jednim) danom zatvora, odnosno kao 39,82 eura novčane kazne, pa mu je preostalo za platiti 1.060,18 eura (tisućušezdeseteuraiosamnaestcenti) novčane kazne. 

  III) Na temelju odredbe članka 33. stavka 11. Prekršajnog zakona okrivljenik je obvezan platiti novčanu kaznu u korist Državnog proračuna prema priloženoj uplatnici u roku 3 (tri) mjeseca po pravomoćnosti ove presude jer će se, u protivnom, postupiti po odredbama članka 34. Prekršajnog zakona. 
Ako okrivljenik u roku koji mu je određen za plaćanje novčane kazne uplati dvije trećine izrečene novčane kazne u korist Državnog proračuna prema priloženoj uplatnici, smatrat će se da je novčana kazna u cjelini uplaćena.

IV) Temeljem čl. 16. Zakona o zaštiti od nasilja u obitelji prema okrivljeniku se 

i z r i č e

zaštitna mjera zabrane uznemiravanja bivše izvanbračne supruge  Eme Sudec, rođene 20.01.1993. godine, iz Zagreba, Palinovečka 41, u trajanju od 2 (dva) mjeseca. Zaštitna mjera stupa na snagu po pravomoćnosti ove presude, a povjeravaju se na provedbu Policijskoj upravi zagrebačkoj, VII Policijskoj postaji na čijem području se nalazi adresa na kojoj žrtva nasilja u obitelji živi. 
Nadležna policijska postaja će sukladno članku 10. do 15. Pravilnika o načinu provedbe zaštitne mjere, koja je Zakonom o zaštiti od nasilja u obitelji stavljene u nadležnost policije. Temeljem čl. 19. st. 1. Zakona o zaštiti od nasilja u obitelji, okrivljenik je dužan postupiti u skladu s izrečenom zaštitnom mjerom, te temeljem čl. 24. st. 1. Zakona o zaštiti od nasilja u obitelji, te ukoliko ne postupi prema izrečenoj zaštitnoj mjeri, kaznit će se za prekršaj kaznom zatvora od najmanje 10 (deset) dana.

V) Odbija se tužitelj da se okrivljeniku izrekne zaštitna mjera zabrane približavanja ili uhođenja žrtve nasilja u obitelji. 

VI) Temeljem čl. 139. st. 6. Prekršajnog zakona okrivljenik se oslobađa obveze naknade paušalne svote troškova postupka iz čl. 138. st. 2. t. 3. Prekršajnog zakona. 


Obrazloženje

1. Temeljem čl. 179. st. 9. Prekršajnog zakona (Narodne novine, broj 107/07, 39/13, 157/13, 110/15, 70/17, 118/18 i 114/22) obrazloženje presude se ispušta kao
nepotrebno jer su se stranke nakon javno objavljene i obrazložene presude odrekle prava na žalbu, slijedom čega je ova presuda postala pravomoćna.

U Zagrebu, dana 01. srpnja  2026. godine

Zapisničar	 						                        Sudac
Maša Smolčić 						                        Lidija Altarac 

Uputa o pravnom lijeku:
	Protiv ove presude  žalba nije dopuštena.
	Ova presuda je pravomoćna. 

Dostavna naredba: 
1. Okrivljeniku Hrvoju Mikulić – ovdje, 
2. Tužitelju VII PP Zagreb – ovdje, 
3. Oštećenici Emi Sudec, na adresu Zagreb, Palinovečka 41, 
4. Zavodu za socijalni rad, PU Trešnjevka – poštom, 
[bookmark: _GoBack]5. spis. 

